যাদবপুর বিশ্ববিদ্যালয়ের ছাত্র ও এসএফআই ছাত্র অভীক ঘোষ বলেন, “মাঝেমাঝেই এক দল বাইরের লোক নিজেদের ইঞ্জিনিয়ারিং বিভাগের ছাত্র বলে পরিচয় দিয়ে যুগলে থাকা পড়ুয়াদের হুমকি দিয়ে চলে যাচ্ছে। তাদের বক্তব্য, এটা প্রেম করার জায়গা নয়। এতে বিশ্ববিদ্যালয়ের পরিবেশ ও কালচার নষ্ট হচ্ছে। প্রতিবাদ করতে গেলে গালিগালাজ করছে, কাউকে কাউকে ঘাড় ধরে তুলেও দিচ্ছে। তাদের মুখে ‘ভারতমাতা কি জয়’ স্লোগানও শোনা গিয়েছে। বিজেপি আর আরএসএস-ই যে এ ধরনের কাণ্ডকারখানা করছে তা স্পষ্ট। আমরা এ ব্যাপারে উপাচার্য ও রেজিস্ট্রারের কাছে অভিযোগ জানিয়েছি।